Etter Hitlers ønske utviklet OKW en revidert plan for erobringen av Gibraltar, en plan som kunne iverksettes etter den tyske invasjonen av Sovjetunionen var fullført. Med kodenavn «Felix-Heinrich» ble planen gitt til general Franz Halder den 10. mars 1941. Den la fram at så snart som invasjonsstyrken i Sovjetunionen nådde en linje mellom Kiev og Smolensk, forhåpentligvis innen 15. juli, kunne tropper bli trukket ut av Sovjet for å forberedes for Gibraltaroperasjonen, som var tenkt å iverksettes den 15. oktober. ville i grove trekk følge den opprinnelige planen, med de samme angrepsstyrkene, men med nye støtteenheter.